Raġel ta’ 64 sena minn Ħ’Attard ittieħed l-isptar Mater Dei għal kura wara li dalgħodu ntlaqat minn vettura. Minn informazzjoni li għandu tvm.com.mt jidher li l-vittma kellu argument ma’ raġel ieħor ta’ 56 minn Ħ’Attard ukoll li laqat lill-anzjan bil-vettura li kien qed isuq. L-inċident seħħ għall-ħabta tas-6.30 a.m. fi Triq is-Sedqa. Filwaqt li r-raġel li ttajjar ittieħed l-isptar għall-kura fejn ġie ċertfikat li qed isofri minn ġrieħi ħfief, ir-raġel li kien involut fl-argument miegħu mar l-għassa jirraporta l-inċident. Ir-raġel ta’ 56 sena għadu qiegħed jinżamm mill-Pulizija sabiex jgħinha fl-investigazzjonijiet tagħha.